94a54ad17c946ea401293fe2ab8df72e

 Hej. Det handler om at det svier/brænder når jeg har sex, og svier når jeg tisser. Det skal lige siges at jeg kun har haft sex med en person et par gange, men det er langtid siden. Så er bange for at have sex igen.  
Mit underliv
============


ungzone.dk
2021.10

Hej!

  


Jeg forstår godt du frygter at have sex igen, når det er så ubehageligt for dig. Det er rigtig godt at du spørger om hjælp, for du skal ikke gå og have det sådan - der er en løsning, det er jeg sikker på!

 

Jeg tror ikke de symptomer du beskriver, er unormale. Jeg tror mange har haft en oplevelse eller periode, hvor de har prøvet at føle sådan. Der er sikkert mange grunde til at man kan opleve svie, men det er helt sikkert noget du kan få behandlet, sådan så det går væk igen.  
  
Mit råd vil være at bestille en lægetid, for at få fundet ud af hvad det er der giver den sviende følelse. Det er vigtigt at få fundet ud af hvad det er, for at være sikker på at det ikke er noget som er problematisk på længere sigt, som fx blærebetændelse eller kønssygdomme. Det er vigtigt at få udelukket disse, tænker jeg. Det vil lægen helt sikkert kunne hjælpe dig med.

 

Jeg ved godt det kan være grænseoverskridende at tale om sådan noget med en fremmed, men prøv at se det sådan her: de har hørt det 100 gange før, og det er hverdag for dem! Du kan roligt fortælle dem om det og stole på at de tager det alvorligt, og ved hvad det er og hvad der skal gøres ved det.

 

Jeg håber du finder ud af det, og kunne bruge mit råd! Ellers må du endelig skrive herind igen.  
  
Mvh Mathilde

 